b'\n_START_ARTICLE_\nVorontsovpalasset (Sankt Petersburg)\n_START_PARAGRAPH_\nVorontsovpalasset (russisk: \xd0\x92\xd0\xbe\xd1\x80\xd0\xbe\xd0\xbd\xd1\x86\xd0\xbe\xcc\x81\xd0\xb2\xd1\x81\xd0\xba\xd0\xb8\xd0\xb9 \xd0\xb4\xd0\xb2\xd0\xbe\xd1\x80\xd0\xb5\xcc\x81\xd1\x86) er et palass i barokk arkitektur som ligger p\xc3\xa5 en stor parsell mellom Sadovajagaten og Fontankaelven i St. Petersburg i Russland. _NEWLINE_Palasset har 50 rom, og ble bygd av Francesco Bartolomeo Rastrelli for greve Mikhail Illarionovitsj Vorontsov, keiserinne Elisabeth av Russlands kansler, i slekt med henne p\xc3\xa5 morssiden. Det meget kostbare palasset ble bygd p\xc3\xa5 \xc3\xa5tte \xc3\xa5r, fra 1749. Etter at han niese Elisabeth falt i un\xc3\xa5de ble Vorontsov utestengt fra hofflivet, og solgte sin hovedresidens til kronen. _NEWLINE_Paul I av Russland ga det til den russiske gren av Malteserordenen, som han var stormester for. En annen italiensk arkitekt som virket i Russland, Giacomo Quarenghi, ble da bedt om \xc3\xa5 moderneisere palasset. \xc3\x85rene 1798 til 1800 fikk Quarenghi innpasset et katolsk kapell, for \xc3\xa5 kunne im\xc3\xb8tekomme de landflyktige franske aristokrater som bodde i den russiske hovedstad ved \xc3\xa5rhundreskiftet. _NEWLINE_Siden 1810 har Vorontsovpalasset huset en rekke ledende milit\xc3\xa6re skoler, blant annet det ber\xc3\xb8mte Pasjekorpset (1810-1918) og Suvorov milit\xc3\xa6rskole (fra 1955). Palasset er avgrenset mot Sadovajagaten med et forseggjort smijernsgjerde og er adskilt fra Fontanka-bredden av en stor have. Maltsererordenens kapell ble renovert i 2003, og blir benyttet for orgelresitativer.'